b'\n_START_ARTICLE_\n\xc5\xa0koti\n_START_PARAGRAPH_\n\xc5\xa0koti so prebivalci \xc5\xa0kotske.\n_START_SECTION_\nZgodovina\n_START_PARAGRAPH_\nPleme \xc5\xa0kotov izhaja iz Irske; natan\xc4\x8dneje iz okro\xc5\xbeij Antrim in Down._NEWLINE_Leta 500 so \xc5\xa0koti pod vodstvom kralja Fergusa zavzeli Argyll in ustanovili dr\xc5\xbeavo Dalriada (D\xc3\xa1l Riata) v piktski pokrajini; Rimljani so to ozemlje poimenovali Kaledonija. Povezava med Pikti in \xc5\xa0koti je \xc5\xa1e starej\xc5\xa1a kot to; okoli leta 300 so Rimljani zabele\xc5\xbeili skoraj 300 mejnih napadov, ki so jih skupaj izvedli Pikti in \xc5\xa0koti._NEWLINE_Ker so Rimljani predstavljali skupnega sovra\xc5\xbenika, sta ti dve ljudstvi med seboj sodelovali in se podpirali. Toda po odhodu Rimljanov, so za\xc4\x8deli tekmovati med seboj. Vojne med Kaledonijo in Dalriado so bile zelo pogoste med letoma 300 in 840; v ve\xc4\x8dini primerov so zmagali Pikti._NEWLINE_V za\xc4\x8detku 9. stoletja, ko so za\xc4\x8deli Vikingi pleniti bli\xc5\xbenje obale. Pikti so se zna\xc5\xa1li med dvema sovra\xc5\xbenikoma. Ko so uspe\xc5\xa1no premagali \xc5\xa0kote, je bitka s Vikingi v letu 839 mo\xc4\x8dno skr\xc4\x8dila njihovo \xc5\xa1tevilo. \xc5\xa0tevilni kralji so se zamenjali na piktskem prestolu. Po smrti Aplina Mac Eochaida, kralja Dalriada, je njegov sin Ciniod Mac Alpin (poznej\xc5\xa1i Kenneth I. \xc5\xa0kotski) leta 843 razglasil kaledonski prestol kot svojo posest (na podlagi krvnih povezav); obe kraljestvi je zdru\xc5\xbeil v eno - Alba.'